Sündis 30.10.1886 ukj Viljandimaal Olustvere vallas. Lõpetanud Moskva ülikooli õigusteaduskonna. 1913. aastal sooritas reservlipniku eksami. Võttis osa maailmasõjast 14. Siberi kütipolgu koosseisus. Rahvusväeosade formeerimise ajal 1917. aasta juunis tuli staabikapten Vahtramäe Eestisse, asudes teenima 1. Eesti polku. Sama aasta detsembris nimetati Vahtramäe 4. Eesti polgu ajutiseks ülemaks. Vahtramäe võttis osa Vabadussõjast (VR I/3). 1922. aastal vabastati kolonel (1920) Vahtramäe omal soovil tegevteenistusest. Töötas seejärel juristina. 1930. aastast Tallinn-Haapsalu ringkonnakohtu esimees. Akadeemiliselt kuulus Vahtramäe EÜSi. Arreteeriti 1941. aastal ning hukkus Venemaal 15.09.1941 Molotovi (Permi) obl Solikamski vanglas (teistel andmetel Kama jõel).  (ERA F 495, N 7, S 6415; ERAF F 129, N 1, S 5186; J. Pihlaku andmekogu; Vojennõi orden…2004, lk 437)